[bookmark: _GoBack]                        Sajóvelezd Községi Önkormányzat Képviselő- testületének
7/2015.(IV. 30.) önkormányzati rendelet
a hulladékgazdálkodási közszolgáltatásról
Sajóvelezd  Községi Önkormányzat Képviselő-testülete a hulladékról szóló 2012. évi CLXXXV. törvény 35.§-ában és  88. §-ának (4) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 19. pontjában meghatározott feladatkörében eljárva  az  alábbiakat rendeli el.
                                                             I.Fejezet
                                                   Általános rendelkezések
                                           1. A rendelet hatálya
1.§.
(1) A rendelet tárgyi hatálya a Sajóvelezd község közigazgatási területén keletkező települési szilárd hulladék gyűjtésére, szállítására és ártalmatlanítására terjed ki.
(2) A rendelet személyi hatálya azokra a természetes személyekre, jogi személyekre és jogi személyiséggel nem rendelkező szervezetekre terjed ki, akik az (1) bekezdés szerinti területen a hulladékról szóló 2012. évi CLXXXV. törvény (továbbiakban: Ht.) 2. § (1) bekezdés 34. pontja szerint ingatlanhasználónak (továbbiakban: ingatlanhasználó) minősülnek.
(3) A rendelet hatálya nem terjed ki a veszélyes hulladékra, a települési folyékony hulladékra, az építési-bontási tevékenység során keletkező hulladékra	
2.A hulladékgazdálkodási közszolgáltatás tartalma
2.§
 A hulladékgazdálkodási közszolgáltatás(továbbiakban:közszolgáltatás) az alábbi tevékenységekre terjed ki:
a.) a  közszolgáltatás az annak ellátására feljogosított közszolgáltató szállító eszközéhez rendszeresített gyűjtőedényben, vagy egyéb módon, a közterületen vagy az ingatlanon összegyűjtött települési szilárd hulladéknak a hulladékkezelő telepen való elhelyezés céljából történő rendszeres elszállítására,
b.)az ingatlanon összegyűjtött nagy darabos,a lomtalanítás körébe vont települési szilárd hulladék évente kétszer-a közszolgáltató által meghatározott időpontban és helyen,erre a célra biztosított szállítóeszközén-történő begyűjtésére és a szolgáltató általi elszállítására,
c.)a közszolgáltató által fenntartott és működtetett szelektív hulladékgyűjtő szigeteken,továbbá a közszolgáltató szállítóeszközeihez rendszeresített gyűjtőedényben,vagy más eszközben szelektíven gyűjtött települési szilárd hulladék begyűjtésére,
d.)a háztartásban kezdődő zöldhulladék és elkülönítetten gyűjtött hulladék összegyűjtésére és elszállításra

e.)az a.) és d.)pontokban foglaltak szerint gyűjtött,begyűjtött és elszállított települési szilárd hulladék elhelyezésére,kezelésére és ártalmatlanítására .

                                                                     3.§ 
(1) Sajóvelezd  Község Önkormányzat Képviselő-testülete az e rendeletben foglaltak szerint hulladékgazdálkodási közszolgáltatásról a Sajó-Bódva Völgye és Környéke  Hulladékkezelési Önkormányzati Társulás(székhely:3700.Kazincbarcika,Eszperantó u. 2.) tagjaként gondoskodik.
(2) A Sajóvelezd község közigazgatási területén lévő ingatlanokon keletkező települési szilárd hulladék a Sajókazai  Hulladéklerakóba kerül elhelyezésre
                                                           II.fejezet
                                         A  közszolgáltatás ellátása
           1. A közszolgáltatás ellátásának rendje és módja
                                                        4.§
(1) A közszolgáltató a települési szilárd hulladék begyűjtéséről heti rendszerességgel az általa előre meghatározott időpontban köteles gondoskodni.
(2)Az 1.§(3)bekezdésében meghatározott ingatlanhasználó az ingatlanán keletkező települési szilárd hulladék elhelyezéséről az e rendeletben meghatározott módon,a közszolgáltatás igénybevétele útján köteles gondoskodni
(3)Az ingatlanhasználónak a települési szilárd hulladékot a szállítási napokon elszállítás céljából a közszolgáltató rendelkezésére kell bocsátani.
(4)Az ingatlanhasználó a hulladék gyűjtésére a közszolgáltató szállítóeszközéhez rendszeresített   gyűjtőedényeket,illetve a közszolgáltató egyedi jelöléssel ellátott és a közszolgáltató vagy megbízottja által értékesített gyűjtőzsákot köteles használni.A gyűjtőedényzet biztosításáról díj ellenében a közszolgáltató gondoskodik,de azt az ingatlanhasználó is saját költségén beszerezheti.
(5)A közszolgáltatás feltételeiben,rendjében bekövetkezett változásról a közszolgáltató az ingatlantulajdonost a változás bekövetkezte előtt legalább 10 nappal köteles tájékoztatni.
(6) A közszolgáltató évente két alkalommal (tavasszal és ősszel)az önkormányzattal egyeztetett időpontban köteles díj felszámolása nélkül lomtalanítási akciót szervezni.A lomtalanítás pontos idejéről a közszolgáltató a lakosságot a helyben szokásos módon köteles tájékoztatni.

                                                  2.Lomtalanítás
                                                              5.§
(1) A közszolgáltatás keretében a közszolgáltató kizárólag a lakosságnál a háztartásokban képződött,de a rendszeres hulladékszállításra használatos gyűjtőedényekben el nem helyezhető nagydarabos,lom hulladékot szállítja el.
(2) A lomtalanítás keretében közterületre nem helyezhető ki:
a.)építési és bontási hulladék,
b.)gumiabroncs hulladék,
c.)gépjármű roncs vagy termékként tovább nem használható jármű,
d.)az ipari,mezőgazdasági vagy szolgáltatási tevékenység során képződött hulladék,
e.)veszélyes hulladék
f.)háztartásokban keletkező vegyes hulladék,
g.)kerti hulladék.
(3) Az elszállítandó lomhulladékot a közterületen úgy kell elhelyezni,hogy az a jármű és gyalogosforgalmat ne akadályozza,a gyűjtő-szállító jármű által jól megközelíthető legyen,a zöld területet és a növényzetet ne károsítsa,és ne járjon baleset vagy károkozás veszélyének előidézésével.

3. A közszolgáltatás keretében történő  szilárd hulladék szelektív gyűjtése
                                                                  6.§
(1) Az ingatlanhasználó a szelektíven gyűjtött háztartási hulladékot(papír,üveg,műanyag,)az elhelyezés céljára kijelölt hulladékgyűjtő szigeten a hulladékfajta szerinti elkülönítésre szolgáló gyűjtőedényben is elhelyezheti.
(2)  A gyűjtősziget használata esetén a hulladéknak az elhelyezés céljára szolgáló helyre történő szállításáról az ingatlanhasználó gondoskodik.A hulladékot a kijelölt helyen úgy kell elhelyezni,hogy az más hulladékfajtákkal ne keveredjen és a környezetet ne veszélyeztesse.
(3) A szelektíven gyűjtött hulladék elhelyezésére szolgáló szabványos gyűjtőedények kihelyezéséről,az edények ürítéséről,karbantartásáról és fertőtlenítéséről a közszolgáltató gondoskodik.

(4) A házhoz menő  elkülönített hulladékgyűjtés kiterjed az ingatlanhasználónál keletkezett és elkülönítetten gyűjtött műanyag és papír hulladékfajtákra,valamint a fém hulladékfajtára,továbbá a háztartásban képződő zöldhulladékra.
(5)A házhoz menő,elkülönített hulladékgyűjtéshez szükséges hulladékfajtákra utaló jelzéssel ellátott hulladékgyűjtő zsákot a közszolgáltató térítésmentesen biztosítja.A zsákokban a jelzett hulladékfajtán kívül egyéb hulladék elhelyezése tilos
4. A közszolgáltató jogai és kötelezettségei
                                                                         7.§
(1)A közszolgáltató köteles a hulladék összegyűjtése és elszállítása során olyan gondossággal eljárni,hogy a hulladék a szállítójárműbe történő ürítésekor,illetőleg a szállítás folyamán ne szóródjon ki és más környezetszennyezést e okozzon.
(2) Az ürítésből vagy szállításból eredő szennyeződés esetén a közszolgáltató a hulladék eltakarításáról és az eredeti környezeti állapot helyreállításáról köteles gondoskodni.
(3) Amennyiben a közszolgáltató hulladékösszegyűjtési és elszállítási tevékenységét a meghatározott időpontban elvégezni nem tudja,e tényről köteles az önkormányzatot értesíteni és az elmaradt szolgáltatást 24 órán belül pótolni.
5.Az ingatlanhasználók  jogai és kötelezettségei
8.§
(1) Az ingatlanhasználó köteles az önkormányzat által szervezett közszolgáltatás igénybevételére, az ingatlanán keletkező települési szilárd hulladék rendeletben előírtak szerinti gyűjtésére,tárolására, a közszolgáltatónak történő átadására, valamint a közszolgáltatási díj megfizetésére.
(2)Az ingatlanhasználó köteles a gyűjtőedényt-a hulladékszállítási napok kivételével-a  ingatlana területén elhelyezni.
(3)Az ingatlanhasználó köteles a gyűjtőedényét a hulladék elszállítása céljából a hulladékszállítási napon közterületre kihelyezni,úgy,hogy az a begyűjtést végző járművel megközelíthető legyen,és ne akadályozza a jármű és gyalogosforgalmat.
(4) A gyűjtőedénybe tilos mérgező,veszélyes vagy egyéb olyan hulladékot rakni,amely veszélyeztetheti a kiürítést végző dolgozó életét, egészségét,vagy testi épségét,illetve a begyűjtés során a gyűjtőgépkocsi műszaki berendezéseiben rongálódást idézhet elő,vagy 

ártalmatlanítása során veszélyeztetheti a környezetet vagy az ártalmatlanító/hasznosító telep berendezéseit.                                                                  .
(5) Az ingatlanhasználó  köteles a közszolgáltatónak bejelenteni, ha a tulajdonos- változás vagy egyéb ok miatt a közszolgáltatás igénybevételére kötelezetté válik. E tényt a keletkezéstől számított 15 napon belül írásban kell bejelenteni.

6. A közszolgáltatás teljesítésére vonatkozó szerződés egyes tartalmi elemei, az adatkezeléssel kapcsolatos szabályok
                                                                9.§

(1)A közszolgáltatást igénybevevő ingatlanhasználó és a közszolgáltató között szerződéses jogviszony jön létre.
(2)A szerződés tartalmazza:
a. )a szerződő felek megnevezését és azonosító adatait,
b.) a szerződés tárgyát és a szolgáltatás igénybevételének kezdő napját,
c.) a gyűjtőedény,darabszámát,használatának jogcímét,a begyűjtésre vonatkozó szabályokat,
d.) a közszolgáltatási díj megállapítását,annak kiegyenlítése módját,gyakoriságát,az esetleges nemfizetésre vonatkozó szabályokat,
e.) a felek jogait,kötelezettségeit,a szerződés módosításának,felmondásának feltételeit,a megszűnés eseteit,
f.)a panaszok,jelzések elintézési módját,
(3)  A közszolgáltatás teljesítése érdekében a közszolgáltató jogosult  a vele szerződéses jogviszonyban állók személyes adatai kezelésére,különösen az igénybevett szolgáltatás ellenszolgáltatásának teljesítése érdekében.A személyes adatok kezelése során a közszolgáltató köteles a hatályos törvény előírásai szerint eljárni.
(4) A közszolgáltató az ingatlanhasználó  személyes adatait a szerződéses jogviszony fennállása alatt,díjhátrálék esetén a tartozás megfizetéséig kezelheti.A jogviszony megszűnését követően a közszolgáltató köteles a kezelt adatokat megsemmisíteni,illetve törvény előírása szerint az önkormányzatnak átadni.

                                            7. A közszolgáltatási díj
                                                             10.§
(1) Az ingatlanhasználó köteles a közszolgáltatási díjat két havonta,közszolgáltató által kiállított számla ellenében, postai átutalási megbízással  megfizetni a szolgáltatónak.
(2) Az ingatlanhasználó nem tagadhatja meg a közszolgáltatási díj megfizetését arra tekintettel, hogy a közszolgáltatást nem veszi igénybe, feltéve, ha a közszolgáltató az ingatlanhasználó számára a közszolgáltatást felajánlja, illetve a közszolgáltatás teljesítésére vonatkozó rendelkezésre állását igazolta.

                                                   III. Fejezet
                                          Záró rendelkezések
                                                           11.§

(1) A rendelet 2015. április 30.napján du. 17.10 órakor lép hatályba,rendelkezéseit 2015. január 1.napjától kell alkalmazni.
(2) Hatályát veszti Sajóvelezd   Községi Önkormányzat Képviselő-testületének a hulladékgazdálkodási közszolgáltatásról szóló 10/2014.(XII.5.)önkormányzati rendelete


Pál Katalin                                                              Schlögl Zoltánné 
polgármester                                                                 jegyző


A rendelet kihirdetve 2015. április 30.napján du. 17.05 órakor     Schlögl Zoltánné
                                                                                                               jegyző








                                                                

                                                           Előzetes hatásvizsgálat

a hulladékgazdálkodási közszolgáltatásról szóló önkormányzati rendelet tervezethez

A jogalkotásról szóló 2010. évi CXXX. törvény 17. §-a értelmében a jogszabályok előkészítése során előzetes hatásvizsgálatot kell lefolytatni. Az előzetes hatásvizsgálat megállapításai a következők:
1.Társadalmi hatások:Várhatóan a rendelet bevezetésével szabályozásra kerül a hulladékgazdálkodás rendszere
2. Gazdasági, költségvetési hatások
Az önkormányzatnak e rendelet bevezetésével költségvetési többletbevétele nem keletkezik.Kiadása a kedvezmények alkalmazásával lehetséges
3. Környezeti hatások
A rendeletben foglaltak végrehajtásának környezetre gyakorolt hatása van,mivel ezzel megoldódik a rendszeres hulladékgazdálkodás kötelező  feladata.
4. Egészségi követelmények
A rendeletben foglaltak végrehajtásának egészségügyi követelményei nincsenek.
5. Adminisztratív terheket befolyásoló hatások
Bevezetési nem jelent nagy adminisztratív terhet. 

6. A jogszabály megalkotásának szükségessége, a jogalkotás elmaradásának várható következményei
A közszolgáltatás rendszeres biztosításával megoldódik a lakosság ezen igénye.
7. A jogszabály alkalmazásához szükséges személyi, szervezeti és pénzügyi feltételek
A Tervezet elfogadása esetén a rendelet alkalmazása a jelenlegihez képest többlet személyi, szervezeti és tárgyi feltételt nem igényel.



















































































